**MEGÁLLAPODÁS**

**közüzemi költségek megosztásáról**

1. **SZÁMÚ MÓDOSÍTÁS**

amely létrejött egyrészről a

**Hévíz Város Önkormányzat**

székhelye: 8380 Hévíz, Kossuth Lajos utca 1.

képviseli: Papp Gábor polgármester

törzsszáma: 734378

adóigazgatási azonosító száma: 15734374-2-20

bankszámlaszáma: 11749039-15432429

KSH statisztikai számjele: 15734374-8411-321-20

mint Átadó (a továbbiakban: **Önkormányzat**), valamint a

**Nagykanizsai Tankerületi Központ**

székhelye: 8800 Nagykanizsa, Vécsey u. 6.

képviseli: Magyar Ferenc Tankerületi Központ igazgató

adóigazgatási azonosító száma: 15835327-2-20

Előirányzat-felhasználási keretszámla száma: 10049006-00336963-00000000

ÁHT azonosítója: 361773

KSH statisztikai számjele: 15835327-8412-312-20

mint Átvevő (a továbbiakban: **Átvevő**)

(a továbbiakban együtt: **Felek**) között alulírott helyen és napon a következő feltételekkel:

**ELŐZMÉNYEK**

„A nemzeti köznevelésről” szóló 2011. évi CXC. törvény (a továbbiakban: Nkt.) 99/H. § (1) bekezdése szerint 2016. december 31-én a települési önkormányzat által működtetett köznevelési intézmény köznevelési feladatainak ellátását szolgáló minden települési önkormányzati vagyon és vagyoni értékű jog (a továbbiakban: vagyon) leltár szerint 2017. január 1-jén a területileg illetékes tankerületi központ ingyenes vagyonkezelésébe került.

Felek az Nkt. 99/H. § (3) bekezdése alapján a vagyonkezelési szerződéssel egyidejűleg átadás-átvételi megállapodást is kötöttek, melyben meghatározták az Átvevő ingyenes vagyonkezelésébe kerülő ingó és ingatlan vagyonelemek körét. A vagyonkezelési szerződés mellékleteként Felek 2016. december 06. napján használati megállapodást kötöttek azon önkormányzati tulajdont képező vagyonelemek közüzemi költségeinek megosztása tekintetében, melyek nem kizárólagosan kötődnek a köznevelési feladatellátáshoz, de annak teljes körű szakmai biztosítása érdekében szükséges, hogy Átvevő ezek felett használati jogot nyerjen.

**A SZERZŐDÉS TÁRGYA**

Hévíz Város Önkormányzat Képviselő-testülete a 193/2023. (XI. 30.) számú határozatában akként döntött, hogy az önkormányzat és a Nagykanizsai Tankerületi Központ között 2016. december 06. napján a

a) az Illyés Gyula Általános Iskola sportcsarnoka (Hévíz 1089/1. hrsz.),

b) a Bibó István Gimnázium kollégiuma (Hévíz 1070. hrsz.),

c) Bibó István Gimnázium sportcsarnoka (Hévíz 1403/2/A/2. hrsz.), valamint a

c) Bibó István Gimnázium Vörösmarty utcai épülete (Hévíz 1403/1. hrsz.)

vonatkozásában létrejött használati szerződés és az ehhez kapcsolódó közüzemi költségek megosztására vonatkozó 2024. június 30. napjával felmondja. A Képviselő-testület a 62/2024. (IV. 26.) számú határozatában a döntését a szerződések közös megállapodással történő megszűntetésére módosította 2024. augusztus 31.-ei hatállyal.

Fentiekre tekintettel Szerződő Felek a 2016. december 06. napján kelt használati szerződést jelen szerződés aláírásával egyidejűleg közös megegyezéssel megszüntetik, és a nevezett ingatlanok az Átvevő kizárólagos vagyonkezelésébe kerülnek. Ennek megfelelően a Szerződő Felek az érintett ingatlanok vonatkozásában a 2016. december 06. napján kelt közüzemi költségek megosztására vonatkozó szerződés vonatkozó pontjait (4.1., 4.2., 4.3., 4.4. pontok) is hatályon kívül helyezik 2024. augusztus 31. napjával. Szerződő felek kijelentik, hogy egymás felé a nevezett szerződésből fennálló követelésük nincsen, azzal a kitétellel, hogy a 2024. augusztus 31. napjáig esedékes, de az azt követően beérkezett számlákból eredő követeléseik tekintetében elszámolnak egymással.

Szerződő felek kijelentik, hogy a 2016. december 06. napján kelt szerződés 4.5. pontjában szabályozott, a Hévíz 1089/2. hrsz-ú társasházi ingatlanban fellelhető önkormányzati lakás (ingatlan adatai: Hévíz 1089/2/A/2. hrsz., 56,09 m2 területmértékű, „lakás” ingatlan-nyilvántartási megjelölésű ingatlan) vonatkozásában a közüzemi költségek megosztására vonatkozó megállapodásukat fenntartják. Ezen ingatlan vonatkozásában tehát az Átvevő az Önkormányzat részére továbbra is számlát bocsát ki.

**EGYÉB RENDELKEZÉSEK**

1. A szerződést a Felek kizárólag írásban jogosultak módosítani vagy kiegészíteni.
2. Kapcsolattartók kijelölése: Felek a működtetési feladatok, illetve a használat Önkormányzat által történő ellenőrzése során kapcsolattartóként az alábbi személyeket jelölik meg:

Önkormányzat: dr. Keserű Klaudia jogász (Hévízi Polgármesteri Hivatal) [keseru.klaudia@hevizph.hu](mailto:keseru.klaudia@hevizph.hu) / telefon: 06 83 500 855

Átvevő: Horváth Tamás kijelölt gazdasági vezető (Nagykanizsai Tankerületi Központ) [tamas.horvath@klik.gov.hu](mailto:tamas.horvath@klik.gov.hu) tel.: 06-20/420-4222

1. Felek megállapodnak abban, hogy a szerződésből adódó, vagy azzal kapcsolatban felmerülő vitákat vagy nézetkülönbségeket tárgyalások útján rendezik. Esetleges jogvitájukra a Keszthelyi Járásbíróság, illetőleg a Zalaegerszegi Törvényszék kizárólagos illetékességét kötik ki.
2. A szerződésre egyebekben a Ptk. előírásai az irányadók.
3. Szerződő Felek a szerződést együttesen elolvasták, és a közös értelmezést követően, mint akaratukkal mindenben megegyezőt, cégszerűen aláírták.

Kelt: Hévíz, 2024. augusztus ….

|  |  |
| --- | --- |
| **Hévíz Város Önkormányzat**  **képviseli: Papp Gábor polgármester** | **Nagykanizsai Tankerületi Központ**  **képviseli: Magyar Ferenc**  **Tankerületi Központ igazgató** |
| pénzügyileg ellenjegyzem:    Szintén László  Hévízi Polgármesteri Hivatal  közgazdasági osztályvezető  Ellenjegyzem:  …………………………………………….  Dr. Tüske Róbert  jegyző | pénzügyileg ellenjegyzem:  ………………………………………  Horváth Tamás  Nagykanizsai Tankerületi Központ  kijelölt gazdasági vezető  jogilag ellenjegyzem:    ……………………………………………. |